BBIK ดีดกลับ 3% ลุ้นปี 66 กำไรโต 80% รับแบ็กล็อก-ขยายกิจการ โบรกชูเป้า 150 บ.
BBIK เด้ง 3% เก็งปี 66 กำไรโต 80% อานิสงส์แบ็กล็อกแน่น ธุรกิจ Tech consult เป็นเมกะเทรนด์ การปิด 2 ดีลใหญ่ รวมทั้งขยายกิจการไปต่างประเทศ และเริ่มรับรู้ผลประโยชน์จาก BOI โบรกชูเป้า 150 บ.
BBIK เด้ง 3% เก็งปี 66 กำไรโต 80% อานิสงส์แบ็กล็อกแน่น ธุรกิจ Tech consult เป็นเมกะเทรนด์ การปิด 2 ดีลใหญ่ รวมทั้งขยายกิจการไปต่างประเทศ และเริ่มรับรู้ผลประโยชน์จาก BOI โบรกชูเป้า 150 บ.
26 ธ.ค. 2565

ผู้สื่อข่าวรายงานว่า วันนี้ (26 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:42 น. อยู่ที่ระดับ 131 บาท บวก 3.50 บาท หรือ 2.75% สูงสุดที่ระดับ 132 บาท ต่ำสุดที่ระดับ 128.50 บาท ด้วยมูลค่าการซื้อขาย 11.38 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า คาดกำไรปี 66 เติบโตก้าวกระโดด 80% จากงวดเดียวกันของปีก่อน รับแรงหนุนจากทั้งแบ็กล็อกที่อยู่ในระดับสูง ธุรกิจ Tech consult ที่เป็นเมกะเทรนด์ การปิด 2 ดีลใหญ่ (Innoviz และ VDD) ผสานการเดินหน้าขยายกิจการไปยังต่างประเทศ รวมทั้งการเริ่มรับรู้ผลประโยชน์จาก BOI ในปีหน้า แนะนำราคาเป้าหมาย 150 บาท